GiliGold/VAD_KnessetCorpus huggingface dataset:
גאלב מג'אדלה: יש שני סוגים של עובדים, עובד שמטעה את הלקוחות ועובד שמוטעה.
משה גפני: זה במקרים נדירים, אבל אלה המקרים.
גאלב מג'אדלה: אז אנחנו צריכים להבדיל.
גאלב מג'אדלה: עובד שמטעה לא כדין עובד שמטעים אותו.
משה גפני: רבותיי, אנחנו סיימנו היום את הדיון.
גאלב מג'אדלה: אז אנחנו רוצים על זה דיון.
עודד שריג: עשינו על זה דיון מאוד ארוך הבוקר.
גאלב מג'אדלה: בלעדיי?
גאלב מג'אדלה: אני נציג העובדים.
משה גפני: על סדר היום מס רכוש, הסדרי חובות וגבייה, מעקב.
מאיר אסולין: בפגישה הקודמת יושב ראש הוועדה ביקש לבדוק את האפשרות החוקית להחיל את התקנות שתוקפן מסתיים במאי 2003, להחיל אותן במקרה של נכס שהועבר במתנה, מנותן המתנה למקבל המתנה, כאשר נותן המתנה שילם חלק משנות המס, לצבור את אותן שנים ולהעביר אותן למקבל המתנה.
מאיר אסולין: אנחנו בדקנו את הנושא הזה עם היועץ המשפטי ועם רשות המסים.
מאיר אסולין: בפגישה הקודמת הוועדה ביקשה שאנחנו נבדוק את האפשרות להפעיל את התקנות שתוקפן מסתיים במאי 2003, להפעיל אותן היום, ולראות בכספים או בשנות המס שנותן המתנה שילם כחלק מצטבר לספירה של עשרים השנים לטובת מקבל המתנה.
מאיר אסולין: התקיימה ישיבה עם היועץ המשפטי של רשות המסים ומנהל רשות המסים ואין תשתית חוקית היום לוותר על חוב מס.
מאיר אסולין: הסמכות שיש למנהל היא להקטין את נושא של הפרש הצמדה, ריבית וקנסות.
מאיר אסולין: היום מרכיב של הפרשי הצמדה וריבית וקנסות, ובכלל החוב, הוא הרבה יותר גדול ממרכיב הקרן.
מאיר אסולין: אנחנו מציעים – וגם הצענו את זה לאותו מקרה שהיה בבג"ץ – שיפנה למנהל רשות המסים, לסמנכ"ל שאחראי על האכיפה, ובחלק מהנימוקים שלו להקטנה של הפרש הצמדה וריבית הוא יכול לטעון גם את הטענה הזאת וזה יבוא לידי ביטוי בהחלטה לגבי ההצמדה והריבית.
מאיר אסולין: למעשה למחוק את הקרן אין סמכות חוקית.
משה גפני: גברתי היועצת המשפטית, אני מבקש לדעת האם זה נכון העניין הזה שאין סמכות חוקית למחוק את זה במקרה של מתנה, אחרי שהוא שילם.
שגית אפיק: מה ההבדל בין מתנה לבין ירושה?
שגית אפיק: מה ההבדל בין העברה בחיים להעברה לאחר המוות?
שגית אפיק: על מה אתם מתבססים?
שגית אפיק: על חוות דעת משפטית, על חקיקה?
מאיר אסולין: שאלה-שאלה.
מאיר אסולין: התקנות האלה פג תוקפן ב-2003.
מאיר אסולין: כדי ליהנות מהתנאים האלה של התקנות, הם צריכים לעמוד במספר תנאים ואחד מהם הוא לשלם את שנת המס 1999.
מאיר אסולין: את כל זה היה צריך לשלם עד המועד שהיה כתוב בתקנות, כלומר, עד מאי 2003.
מאיר אסולין: אם מישהו לא עמד בזה, לא יכולים להפעיל את התקנה ולומר לו שישלם עכשיו את 1999 ואני אספור לו את השנים של נותן המתנה.
שגית אפיק: הטענה מתבססת על זה שכאשר הוועדה הציבורית עשתה את עבודתה, היא לא הבחינה בין ירושה לבין מתנה והיא לא סברה שצריך לעשות את ההבחנות האלה שבסופו של דבר אתם חושבים שעשיתם לפי התקנות.
שגית אפיק: אני לא יודעת אם עשיתם או לא עשיתם וזה פחות חשוב כי אני מבינה שאתם מתבססים על חוות דעת משפטית.
מאיר אסולין: תכף נקרא את זה גם בתקנות.
מאיר אסולין: אנחנו לא ממציאים משהו.
משה גפני: תקרא את התקנות.
מאיר אסולין: מה שכרגע אנחנו אומרים זה שהיום אי אפשר לבוא ולתת למי שלא עמד באותם תנאים, ועזבו לרגע את עשרים שנים.
מאיר אסולין: יש תנאים מקדימים.
מאיר אסולין: מי שלא עמד בתקנות עד היום, אי אפשר לאפשר לו להיכנס לתקנות.
מאיר אסולין: כרגע אנחנו מדברים על מישהו שכן עמד בתנאים המקדימים, שילם ב-1999, והבעיה שיש לו כרגע היא לספור את עשרים שנים.
מאיר אסולין: זה המצב.
מאיר אסולין: כאשר אנחנו קוראים את הנושא של התקנות, אנחנו מדברים על מס ששולם על קרקע ובסעיף 3 כתוב: לשם הוכחת תשלום מס כאמור בתקנה זו ימציא בעל הקרקע את התשלומים.
מאיר אסולין: כלומר, הוא צריך להוכיח, בעל הקרקע צריך להוכיח שהוא שילם עשרים שנים.
מאיר אסולין: דרך אגב, זאת לא רק ירושה.
מאיר אסולין: יש הרחבה שביצענו כאשר זה זיהינו חד חד-ערכי את הנכס עם בעל הקרקע.
מאיר אסולין: לדוגמה, במקרה של ירושה, כאשר הוא קיבל את הנכס ביחד עם החובות כי המוריש מעביר גם את החובות, אמרנו שאם הוא לקח עליו גם את החובות, הוא לוקח גם את הזכויות.
שגית אפיק: יש הוראה דומה גם בחוק המתנה.
מאיר אסולין: אין דבר כזה.
משה גפני: בוא נלך לפי הסדר, כדי שאני אבין על מה מדובר.
משה גפני: מה קורה בירושה?
משה גפני: תרחיב.
משה גפני: אדם ירש את אביו וקיבל ממנו נכס.
מאיר אסולין: הוא לא מקבל את הנכס אלא הוא מקבל את העיזבון והעיזבון כולל בתוכו את הזכויות וכולל בתוכו את החובות.
מאיר אסולין: נניח שלנכס הזה היו חובות, הוא מקבל את הנכס עם החובות והוא צריך לפרוע אותם.
משה גפני: מה זה חובות?
מאיר אסולין: לפני שהוא נפטר, במשך כל השנים הוא לא שילם מס.
מאיר אסולין: הוא מקבל את הנכס אבל עם החובות.
מאיר אסולין: הוא יצטרך לפרוע את החובות.
משה גפני: אם כן, החובות אלה החובות שהצטברו על הנכס הזה.
משה גפני: במשך כל השנים אם אביו לא שילם.
משה גפני: מה עם הזכויות?
מאיר אסולין: במקרה שלנו, נניח ששנתיים-שלוש האב שילם ושלוש שנים הוא לא שילם, אנחנו אומרים שהוא ייקח את שלוש השנים שהוא לא שילם וגם את השנתיים שהוא שילם.
משה גפני: ואם הוא שילם כל חמש השנים?
מאיר אסולין: אז גם את חמש השנים.
משה גפני: אז גמרנו.
משה גפני: אז הוא שילם.
משה גפני: זה בירושה.
משה גפני: על מה אתה מתבסס?
מאיר אסולין: אתה צודק.
מאיר אסולין: אמרנו שברגע שזיהינו חד חד-ערכי וזאת לא רק ירושה.
משה גפני: מה שאמרת, זה ברור.
משה גפני: אדם יורש את הנכס על זכויותיו וחובותיו.
משה גפני: אם יש בו רק חובות, אז חובות, אם יש בו רק זכויות, אז זכויות ואם יש חלק וחלק, אז חלק וחלק.
משה גפני: על מה אתה מתבסס כשאתה אומר את זה?
משה גפני: המחוקק אפשר לך לעשות את זה?
משה גפני: על סמך מה אתה עושה את זה?
מאיר אסולין: מבחינתי זאת הפרשנות המשפטית שנתנו למקרה הזה.
משה גפני: פרשנות משפטית שלכם.
משה גפני: ומה היא אומרת?
מאיר אסולין: היא אומרת שבמקום שאתה יכול לזהות את הנכס עם בעל הנכס, אתה תצבור גם את התשלומים שהיו לפני כן.
מאיר אסולין: אני אתן עוד דוגמה.
מאיר אסולין: כאשר הנכס היה בידי יחיד והוא העביר אותו, והוא בעל המניות היחידי ועכשיו אני בודק לחברה אם שילמה עשרים שנים, אנחנו סופרים גם את מה שהיה אצל היחיד.
משה גפני: זה כבר יותר מסובך.
מאיר אסולין: אני רק נותן לך דוגמה.
משה גפני: אני מודה לך על הדוגמאות הנוספות אבל אני חוזר לדוגמה הראשונה.
משה גפני: הדוגמה הראשונה היא מובנת לכל אדם.
משה גפני: אדם ירש נכס, הוא ירש אותו על זכויותיו וחובותיו.
משה גפני: עכשיו תגיד לי מה זה במתנה.
משה גפני: לא מדובר על בן שיורש את אביו אלא מדובר באבא שנותן מתנה לדוד.
מאיר אסולין: אנחנו מדברים על הגדרה של בעל.
מאיר אסולין: לעניין חוק מס רכוש, בעל, הוא מי שמחזיק את הנכס ונהנה מההכנסות שלו.
מאיר אסולין: לכן הוא ממוסה.
מאיר אסולין: כאשר נותן המתנה חייב בחובות והוא מעביר את הנכס למקבל המתנה, החובות לא עוברים עם הנכס למקבל המתנה.
מאיר אסולין: כי זאת הגדרה של בעל בחוק מס רכוש.
שגית אפיק: אבל בחוק המתנה יש הגדרה שאומרת שאפשר ביחד עם המתנה להעביר חיובים ואפילו אם לא הועברו החיובים.
שגית אפיק: אני מנסה לומר שיכולתם לפרש שמתנה היא כמו ירושה.
מאיר אסולין: תסבירי לי.
שגית אפיק: אני אסביר.
שגית אפיק: רשאי לדרוש זאת מי שהחיוב הוא לזכותו ואם היה בדבר עניין לציבור, היועץ המשפטי לממשלה או בא כוחו.
שגית אפיק: זאת אומרת, גם רשות המסים בעצם יכלה לדרוש ולומר ויכולתם לפרש שהחובות עוברים ביחד ולכן גם הזכויות עוברות ביחד.
משה גפני: זה כתוב במפורש.
שגית אפיק: כמו שעשיתם בפרשנויות אחרות שלכם.
שגית אפיק: ניסיתי לחפש אתמול פרשנויות אחרות שלכם לכל מיני הוראות ביצוע ומצאתי הוראת ביצוע לגבי בעלי שליטה ושם אתם רואים ביורש ובמקבל מתנה כחליפים זהים ואתם מחילים את אותה פרשנות לגביהם.
שגית אפיק: לא מובן למה דווקא לעניין חובות מס רכוש וזכויות מס רכוש אתם לא עושים את הפרשנות הזאת, משום שזאת פרשנות, משום שגם לגבי ירושה – זאת פרשנות שלכם.
מאיר אסולין: יש לה על מה להתבסס.
מאיר אסולין: לגבי מתנה, בחוק מס רכוש ולא בשום חוק אחר.
מאיר אסולין: בחוק מס רכוש הגדרת בעל היא ברורה.
מאיר אסולין: היא לא ניתנת לפרשנות.
מאיר אסולין: נכון, את צודקת, אני יכול ללכת ולנסות לעקוב אחרי הנכס כדי לפרוע מהחובות, אבל זאת פעולת אכיפה וכבר לא הוצאה לפועל.
מאיר אסולין: זאת לא פעולה חוקית שאני בא ואומר שמאחר שקיבלת את הנכס, אתה חייב.
מאיר אסולין: אני אומר שיש כאן העלמה של נכסים.
שגית אפיק: אנחנו הרי מדברים על מצב שהוא בא ורוצה לשלם את החובות שלו.
שגית אפיק: אתה בסך הכל צריך להכיר לו על השנים שאותו אבא או אותו דוד שילמו אותם ולא להחזיר אותו אחורה.
שגית אפיק: יש לכם את חוות הדעת המשפטית.
משה גפני: מאיר, אני אגיד לך למה אני חותר להגיע.
משה גפני: מדובר על החמרה שאתם עושים לאנשים האלה שעל פי רוב הם אנשים שאין להם כסף.
משה גפני: מדובר על בעיות שאתם הייתם צריכים ללכת לקולה.
משה גפני: אם היה כתוב בחוק שירושה כן ומתנה לא, אני מרים ידיים, אז היה צריך לתקן את החוק ואני הייתי הולך לתיקון החוק כי אני חושב שזה לא בסדר.
משה גפני: מה שקורה זה שאתם מתבססים – וכבר היו דיונים גם אצל חבר הכנסת ליצמן בהיותו יושב ראש ועדת הכספים והיו הרבה דיונים על העניין הזה – בירושה, ואמרת את זה נכון ואני מקבל את זה, אתם אומרים שיש חוות דעת משפטית שלכם שבירושה הוא מקבל את החובות ואת הזכויות.
משה גפני: אין מניעה להחיל את זה, אם רוצים ללכת לקראת ולא אם רוצים להתבצר בעמדה הזאת.
משה גפני: אין מניעה חוקית להחיל את אותה פרשנות על מתנה ובתנאי שמקבל המתנה מקבל גם את החובות ומקבל גם את הזכויות.
משה גפני: בא אותו אבא שהוא לא מוריש את זה לבן אלא נותן את זה במתנה לדוד, הוא נותן לו את הכל.
משה גפני: הוא נותן לו את הקרקע הזאת או את הנכס על מלוא היקפו, גם הזכויות וגם החובות.
משה גפני: הוא בא אליכם והוא רוצה לשלם, אבל אתם אומרים לו לא.
משה גפני: מה שנותן המתנה שילם, לא רלוונטי לגביו אלא הוא צריך לשלם הכל.
מאיר אסולין: כי החוק חל על בעל הנכס.
מאיר אסולין: חוק מס רכוש.
משה גפני: אבל גם במקבל מתנה כתוב.
מאיר אסולין: חוק המתנה לא מדבר על מס רכוש.
משה גפני: הסעיף אומר שמתנה יכול שתהיה על תנאי ויכול שתחייב את המקבל לעשות מעשה בדבר המתנה או להימנע מעשותו.
משה גפני: נותן המתנה רשאי לדרוש מהמקבל את מילוי החיוב.
מאיר אסולין: אבל זה נותן המתנה.
מאיר אסולין: זה לא מס רכוש.
משה גפני: רשאי לדרוש זאת מי שהחיוב הוא לזכותו.
מאיר אסולין: אני עכשיו אפנה ליועץ המשפטי ואני אגיד לו שיבוא ויטיל על הקונה את החיוב?
שגית אפיק: אבל זה יקרה כשהוא יבוא וישלם לך.
משה גפני: הוא בא אליך ומבקש את זה ממך.
שגית אפיק: זה עניין של פרשנות.
משה גפני: אגב, זה לא היועץ המשפטי.
משה גפני: כלומר, אתם, רשותם המסים.
משה גפני: אל תערב כאן את היועץ המשפטי.
משה גפני: היועץ המשפטי הוא עוד קטע.
משה גפני: אם היה בדבר עניין לציבור, אז מגיע היועץ המשפטי או בא כוחו.
משה גפני: בקטע הקודם, אתה מוסמך, אתה או מי שאחראי ברשות המסים על מס הרכוש, ורשאי על פי החוק לומר למקבל המתנה שאתה מחיל עליו גם את החובות וגם את הזכויות.
משה גפני: למה אתם לא עושים את זה?
משה גפני: למה אתם לא מקלים עם הציבור?
מאיר אסולין: אני מציג כרגע את העמדה שהתקבלה עם היועץ המשפטי ומנהל רשות המסים.
מאיר אסולין: מבחינת האפקטיביות של ההצעה אחזור ואומר שהפרשי ההצמדה, הריבית והקנסות הם מעבר ---
משה גפני: אל תחזור.
משה גפני: יש נושא מאוד מוגדר.
משה גפני: אני קיוויתי, והיו רגליים לדבר, שאתם תבואו עם תשובה חיובית.
משה גפני: כנראה שלא אזכה לזה בקדנציה הזאת שאתם פעם תחזרו עם תשובה חיובית, אבל בסדר.
משה גפני: יש את הסיפור של מס רכוש, נושא בו התקיימו בזמנו דיונים אצל ליצמן.
משה גפני: יש אנשים מסכנים עם כל העניין הזה והם הולכים כל הזמן בפרשנות המשפטית לחומרה.
משה גפני: מה שביקשתי מהם זה שאדם מוריש לבן שלו, הבן יורש את האבא, נכס מסוים, קרקע שיש בה זכויות ויש בה חובות, הוא שילם חלק מהמס וחלק הוא לא שילם, הבן צריך לשלם את מה שהוא לא שילם ומזוכה על ידי רשות המסים על מה שהאבא כן שילם.
משה גפני: מובן לגמרי.
משה גפני: אם אבא שילם הכל, הוא פטור מלשלם.
משה גפני: שאלנו למה זה לא במקבל המתנה.
משה גפני: למה מקבל המתנה, אותו אדם לא הוריש את זה לבן שלו, אין לו בן אלא הוא נתן את זה מתנה לדוד, למה אותה פרשנות משפטית לא יכולה לחול כך שמקבל המתנה מקבל את הזכויות ואת החובות?
משה גפני: טוען מאיר שיש חוות דעת משפטית אצלם שזה כן וזה לא.
משה גפני: אומרת שגית שהנה חוק המתנה, וחוק המתנה אומר שרשאי לדרוש זאת, את מילוי החוב, מי שהחיוב הוא לזכותו.
משה גפני: זאת אומרת, כשאני בא ואני אומר שקיבלתי מתנה ואני מבקש מרשות המסים ללכת אתי כמו יורש, זכותם על פי החוק ואני חושב שציבורית גם חובתם, ללכת על פי הכלל הזה.
משה גפני: אני לא ארפה מהעניין הזה.
משה גפני: מאיר, תגיד את זה גם לזאב פורת וגם ליהודה נסרדישי.
משה גפני: אני לא אעשה את מה שחבר הכנסת ליצמן התחיל, שאצלי זה ייתקע.
משה גפני: אני לא רוצה שזה יקרה.
משה גפני: אני מבקש שבשבוע הבא תבואו עם תשובה חיובית.
משה גפני: אני מאוד מבקש זאת.
מאיר אסולין: אני אעביר את הדברים.
משה גפני: כן, תעביר אותם.
משה גפני: אם ברשות המסים ישחקו ראש קטן, אז יהיה ראש קטן.
משה גפני: זה באמת כבר מתחיל להרגיז אותי ואני אגיד לך גם למה.
משה גפני: אנחנו ועדה ציבורית, אנחנו ועדה שעומדת לעיני הציבור, אז אם יש דבר שאתם לא יכולים מבחינת החוק, אני מסיר את הכובע, זה בסדר גמור, או שמתקנים את החוק או שלא.
משה גפני: אם מדובר על פרשנות משפטית שאפשר להקל ואפשר להחמיר ואתם הולכים לחומרה ואתם לא נעתרים לבקשה – אחרי כל כך הרבה דיונים שהיו כאן, הוקמה ועדה ציבורית בראשות יורם גבאי, נשארו כל מיני דברים קטנים ואנשים מסכנים.
משה גפני: הרי לא מדובר על כאלה שיודעים להתמודד אתכם, ייקחו עורכי דין וילכו לבג"ץ אלא מדובר על ציבור פשוט.
משה גפני: אני מאוד מבקש שתהיה תשובה חיובית.
משה גפני: אני לא ארפה מזה.
משה גפני: אני אפנה לזה את כל הזמן שבעולם.
מאיר אסולין: זה יכול לחול אם אנחנו נלך לכיוון הזה.
מאיר אסולין: זה יכול לחול רק על אותם אנשים שהיום בבדיקה אכן יימצא שהם שילמו עשרים שנים ושילמו גם את 1999.
מאיר אסולין: אם בבדיקה של היום יתברר שהוא לא שילם את 1999 וחסרה לו אפילו שנה אחת כדי להשלים את עשרים השנים, מעבר למתנה, זה לא יחול עליו.
שגית אפיק: אלא אם כן תאריכו את תוקף התקנות.
מאיר אסולין: התקנות התפוגגו כבר ב-2003.
מאיר אסולין: יכול להיות שתבוא חקיקה אחרת.
משה גפני: לא חקיקה.
משה גפני: אפשר אותה תקנה.
משה גפני: זה בידיים שלכם.
מאיר אסולין: אני אומר על סמך התקנות האלה.
משה גפני: אני אבקש גם שתאריכו את תוקף התקנות.
שגית אפיק: בישיבה הקודמת היה רואה חשבון נדב הכהן שהיה חבר בוועדה הציבורית והוא עצמו אמר שלא הייתה להם שום כוונה להבחין בין ירושה לבין מתנה.
שגית אפיק: התקנות לא מבחינות והן לא מדברות על ירושה גם ככה.
מאיר אסולין: במקום שבאנו והרחבנו לטובה, גם בזה תוקפים.
מאיר אסולין: גם אותם אנשים שלא החלנו עליהם, הייתה להם אפשרות להגיש השגה וערר אבל אף אחד לא עשה את זה.
מאיר אסולין: היחידי שפנה לבג"ץ, בג"ץ אמר לו נא לפנות למנהל רשות המסים ולהגיע אתו להסדר על הפרשי הצמדה וריבית.
מאיר אסולין: המקרה היחידי שפנה לבג"ץ, הפנה אותו בג"ץ לרשות המיסים.
מאיר אסולין: זאת החלטה של בג"ץ.
משה גפני: מאיר, אף אחד לא תוקף אתכם.
משה גפני: אני אומר לך את הרגשתי.
משה גפני: אני חושב שאתם יכולים בעניין הזה לפעול.
משה גפני: יש כאן עדיין מספר נושאים שנשארו פתוחים ואני מבקש לסגור אותם.
משה גפני: הנושא של מתנה הוא בידיים שלכם.
משה גפני: אם אתם רוצים, אתם יכולים, ואם אתם לא רוצים, אז אתם לא יכולים.
משה גפני: אפשר למצוא הרבה תירוצים.
משה גפני: אני מאוד מבקש שתעשו את השקלול האם מערכת היחסים של רשות המסים אתנו צריכה להיות תמיד לחומרה.
משה גפני: אנחנו עומדים בפני פניות של ציבור.
משה גפני: מדובר כאן באמת על ציבור חלש.
משה גפני: אני לא רואה את ההבדל המשפטי שאתם לא יכולים להחיל את זה.
משה גפני: אתם אומרים שהתקנות התפוגגו, בסדר, הן התפוגגו, ויכול להיות שצריך להאריך את תוקפן וגם על זה נדבר.
משה גפני: האם באמת המדינה צריכה לסחוב את העניין הזה שיהיו לה חובות כאלה של אנשים?
משה גפני: אם אני הייתי ברשות המסים, אל תדון את חברך עד שתגיע למקומו.
מאיר אסולין: הקמנו צוות שבוחן כרגע את החובות.
משה גפני: בוחן כרגע, בסדר.
משה גפני: את התשובה על המתנה אפשר לקבל.
שבתאי עזריאל: מספר נקודות.
שבתאי עזריאל: אני יושב ראש נמר, נפגעי מס רכוש.
שבתאי עזריאל: אני מכיר את המקרה הזה עליו אנחנו מדברים.
משה גפני: אני לא מכיר את המקרה.
שבתאי עזריאל: לגבי יורשים ומתנות.
שבתאי עזריאל: יש מושג שנקרא נכנס לנעלי המוריש או נכנס לנעלי נותן המתנה.
שבתאי עזריאל: יש מספר חוקים גם בחוק המקרקעין שהכלל הזה מיושם באופן מלא.
שבתאי עזריאל: המקרה היחיד שמוכר לי ולאנשים נוספים שהם אנשי מקצוע, כולל פרופסור הדרי שגם הוא נתן חוות דעת בעניין הזה, אף אחד לא מכיר מקרה שבו הפרידו בין זכויות של יורש לבין זכויות של מקבל מתנה.
שבתאי עזריאל: אין מקרה כזה.
שבתאי עזריאל: המקרה היחיד, זה המקרה.
שבתאי עזריאל: מדוע זה קרה.
שבתאי עזריאל: בזמנו היו תקנות להכיר בחובות ואז היו דיונים בוועדת הכספים, יצאו החוצה, הלכה הנהלת רשות המסים והוציאה הוראות ביצוע, אבל פתאום הסתבר שרוצים עשרים שנים רק ממי שהחזיק את הנכס ולא מכירים לא בנותן ולא במוריש.
שבתאי עזריאל: לא רצו להכיר בזה.
שבתאי עזריאל: הייתה מהומה גדולה בוועדת הכספים בעניין הזה וקיימו דיון מיוחד אליו הביאו את טלי ירון אלדר, מי שהייתה נציבת מס הכנסה, והיא אמרה: בסדר, נכניס גם יורשים.
שבתאי עזריאל: אז היא הכניסה יורשים אבל לא הכניסה מקבלי מתנה.
שבתאי עזריאל: זה נראה כאילו הלכו להתנכל בכל נקודה.
משה גפני: אני מבקש מהם תשובות לגבי המתנה.
שבתאי עזריאל: כאן הוא אומר שב-1999 הוא לא שילם.
שבתאי עזריאל: האיש הזה בא לשלם את 1999 אבל סירבו לקבל.
שבתאי עזריאל: אמרו לו שאו שהוא משלם את הכל, אם הוא רוצה את 1999, לא יכירו לו בזה.
שבתאי עזריאל: הוא שואל מאיפה הוא יכול להשיג כסף, אין לו כסף, אבל לא מעניין אותם.
משה גפני: מאיר, אני מאוד מבקש לבוא עם תשובה חיובית.
משה גפני: אתם רשאים לבוא עם תשובה שלילית.
מאיר אסולין: אני אבוא עם מה שישלחו אותי.
משה גפני: תגיד לאלה ששולחים אותך שאני אראה תשובה שלילית בעניין של מתנה - אני לא מדבר על כל המכלול, אני רוצה לפתור את הבעיה בהמשך הזמן – זה כאילו אתם אומרים לנו שאנחנו לא מעניינים אתכם.
משה גפני: אני אומר לך שכך אני אקבל את התשובה הזאת.
משה גפני: אני לא רואה שום סיבה משפטית שלא תלכו לקראת.
משה גפני: לא מדובר על הרבה מקרים.
משה גפני: אני לא מכיר את המקרים ואני לא יודע על מה מדובר אבל אני רוצה להשלים את המהלך הזה שהוא מהלך נכון שצריך להשלים אותו.
משה גפני: אי אפשר בכל דבר ללכת לחומרה.
משה גפני: אני מבקש שבשבוע הבא תהיה תשובה חיובית.
משה גפני: אני אכניס את הנושא לסדר היום.
משה גפני: אם התשובה תהיה שלילית, אני אראה את זה ממש, לא רוצה לומר לא פייר.
חיים אורון: הפגיעה תהיה פגיעה אישית.
משה גפני: אני לא מכיר מקרה כזה.
מאיר אסולין: אנחנו האחרונים שנפגע בו אישית.
משה גפני: כדאי להם כי אני עושה מה שהם רוצים.
משה גפני: אסור להם לפגוע בי.
משה גפני: אני עושה מה שהם רוצים.
משה גפני: אני הגעתי למסקנה בשנתיים האלה שרשות המסים מאוד שומרת על עצמה.
משה גפני: מאוד מאוד.
משה גפני: הם קבועים בנושא של החוקים, קבועים בנושא של התקנות.
משה גפני: כאן אין סיבה משפטית.
משה גפני: יש להם סמכות.
משה גפני: אם קודם דיברנו על הנחת דעתו של פקיד השומה, כאן יש שיקול דעת.
משה גפני: כמו שהם עשו את שיקול הדעת על הירושה, הם היו יכולים לעשות את שיקול הדעת על הנושא הזה ואין סיבה לא לעשות זאת.
משה גפני: אני מבקש שתבוא עם תשובה חיובית אבל אתם יכולים לבוא גם עם תשובה שלילית.
משה גפני: זאת הסמכות שלכם אבל אז תהיה גם סמכות לנו.
משה גפני: זה ממש לא אישי.
משה גפני: אל תיקח את זה אישית.
משה גפני: אני מכבד אותך ומעריך אותך ואני אמשיך להעריך אותך גם אם תהיה תשובה שלילית.
משה גפני: על סדר היום תקנות השותפויות (רישום ואגרות) (תיקון), התשע"א-2010, תקנות המשכון (סדרי רישום ועיון) (תיקון), התשע"א-2010.
גלי גרוס: שלום לכולם.
גלי גרוס: אני עורכת דין גלי גרוס, היועצת המשפטית של רשות התאגידים.
גלי גרוס: התקנות האלה הן חלק מפרויקט כולל יותר ברשות התאגידים של האחדת אגרות, הוספת שירותים לציבור וגם הפחתה של עלויות בעיונים באינטרנט וכיוצא באלה.
גלי גרוס: חלק ראשון אושר בוועדת הכספים - מה שקשור לחברות, עמותות וחברות לתועלת הציבור - לפני מספר חודשים ונכנס לתוקף ב-1 בדצמבר.
גלי גרוס: אנחנו כאן בתקנות המשלימות לגבי משכונות ושותפויות, כאשר עיקר התיקונים המבוקשים הם, מעבר להאחדת הסכומים, הנושא של הוזלת עלויות לעיון מידע באינטרנט ונסח שותפות, ובדוח משכון, מהמחיר הקיים לעשרה שקלים.
גלי גרוס: עדיין העיון בלשכה נשאר אותו הדבר, מחיר של 28 שקלים בדוח משכון ו-46 שקלים בשותפות.
גלי גרוס: בנוסף, בשותפות, בדומה למה שנעשה בחברות, אנחנו מציעים שירות נוסף של עיון במסמכים שהם בתיק התאגיד, גם במסגרת דיסק צרוב שכולל את כל תיק החברה בעלות של 65 שקלים בלשכה ו-60 שקלים, אם זה נשלח בדואר, כדי בכל זאת להגביר ולהטמיע את העניין הזה שאפשר גם לקבל שירותים מרחוק.
גלי גרוס: בכל מה שקשור לשותפויות, אנחנו עושים גם איזשהו הליך רחב יותר של שינוי מבנה האגרות לרישום.
גלי גרוס: לגבי השותפויות אנחנו עושים הליך קצת יותר מורכב של תיקונים.
גלי גרוס: מעבר לכל הנושא של האחדת סכומים והתאמה של האגרה השנתית בשותפות לאגרה שנתית בחברה וגם קביעת פטור מאגרות כאשר יש שותפות שהיא לא פעילה והיא מגישה הודעת פירוק, כמו שקיים היום לגבי חברות, אנחנו גם רוצים לשנות את כל מבנה האגרות.
גלי גרוס: יש הבחנה בשותפויות, בין שותפות כללית לשותפות מוגבלת.
גלי גרוס: כל מה שקשור לשותפות מוגבלת, האגרה היום היא דיפרנציאלית.
גלי גרוס: גם בשלב הרישום משלמים אגרה של משהו כמו 500 שקלים בתוספת של אגרה דיפרנציאלית שמבוססת על ההון של השותפות המוגבלת, ובנוסף , אחרי הרישום, במהלך חיי השותפות, אם יש הגדלה בהון, יש אגרה נוספת של הגדלת הון.
גלי גרוס: אנחנו רוצים לעבור למודל בדומה למה שנעשה לגבי חברות בשנת 2000, למודל של אגרה אחידה שהיא לא דיפרנציאלית.
גלי גרוס: בממוצע אני מאמינה שהשינוי לא יהיה מאוד גדול.
גלי גרוס: בממוצע אגרת הרישום של שותפות מוגבלת עומדת היום על משהו כמו 1,100 שקלים ובנוסף יש עלות של משהו כמו 400 אלף שקלים, 440 אלף שקלים בשנה בממוצע של הגדלת הון, ואנחנו רוצים לשנות את כל המודל הזה ולהביא לזה שאגרת רישום שותפות מוגבלת תהיה זהה לאגרת הרישום של חברה שהיא 2,400 שקלים עד 2,500 שקלים היום עם כל ההצמדות.
גלי גרוס: לגבי שותפות כללית, שם אין את הנושא של הגדלת הון, אנחנו רוצים להעלות את האגרה מ-500 שקלים ל-850 שקלים.
גלי גרוס: זה משקף איזשהו תמחור מחודש שנעשה וגם היה תיקון מאוד משמעותי בשנה שעברה לפקודת השותפויות לגבי שותפות כללית כאשר בעיקרה רוב השותפויות הכלליות הן שותפויות מקצועיות, שותפויות של רואי חשבון או עורכי דין שמתאגדים יותר במסגרת של שותפות מוגבלת.
גלי גרוס: בהקשר הזה היה תיקון לפקודת השותפויות שהוריד את המגבלה של כמות השותפים בשותפות מקצועית שהיה חמישים והפך את זה למספר בלתי מוגבל של שותפים, דבר שיכול להביא מטבע הדברים ליותר עבודה גם אצל רשם השותפויות בכל מה שקשור לרישום השותפים, שינויים בפרטי השותפים והליך הרבה יותר מורכב.
משה גפני: לפני שאני אבקש הערות ממך, הגיע סגן השר, הרב מוזס.
משה גפני: קודם כל, אני מברך אותך על מינויך לסגן שר החינוך אבל אני מבקש ממך שלא תרפה מהעניין של הדיור ובשעות הפנאי שלך תמשיך לעסוק גם בזה.
משה גפני: אישרנו קודם את החוק לקריאה שנייה ושלישית.
משה גפני: יהיה פטור ממס שבח למשך שנתיים החל מה-1 בינואר.
משה גפני: אם אדם מוכר דירה שנייה, הוא לא יצטרך להמתין ארבע שנים.
משה גפני: אנחנו הגדלנו את הפטור ממס רכישה לדירה ראשונה ממיליון ו-140 אלף שקלים היום, כאשר עד הסכום הזה יש פטור ממס רכישה, הגדלנו את הסכום למיליון ו-350 אלף שקלים.
משה גפני: זאת אומרת, אם אדם רוכש דירה ראשונה עד סכום של מיליון ו-350 אלף שקלים, הוא יהיה פטור ממס רכישה.
משה גפני: יש גם את הנושא של הקרקעות, שזה רק לשנה אחת עם אופציה להאריך את זה על ידי שר האוצר באישור ועדת הכספים.
משה גפני: אם כן, החוק אושר.
מנחם אליעזר מוזס: הפטור ממס שבח, עד איזו תקרה הוא?
משה גפני: לא, הפטור ממס שבח הוא על דירה שנייה.
מנחם אליעזר מוזס: עד איזו תקרה?
משה גפני: עד 2.2.
מנחם אליעזר מוזס: זה בערך נוסח החוק שלי.
משה גפני: אתה רוצה לפצל את החוק שלך?
מנחם אליעזר מוזס: לא, אתה לא מפצל.
מנחם אליעזר מוזס: זה בסדר.
מנחם אליעזר מוזס: הצבעת.
משה גפני: אתה ממשיך עם החוק שלך הרגיל.
משה גפני: זאת אומרת, כיוונו לדבריך.
משה גפני: אני מודיע לפרוטוקול שאנחנו כיוונו לדבריו של סגן השר הרב מוזס.
משה גפני: היועצת המשפטית, נחזור לנושא.
: מאז התקנות הובאו לוועדה, היו כמה שינויים ועדכונים בסכומים וחשוב שנאמר זאת.
גלי גרוס: היו שני סוגים של עדכונים.
גלי גרוס: האחד נובע בעקבות הדיון המקביל שהיה בוועדת החוקה.
גלי גרוס: אנחנו רצינו להפחית את העלות של עיון בנסח שותפות, נסח חברה ובדוח משכון מהסכום הקיים שלגבי שותפות בחברה הוא 46 שקלים לעשרה שקלים באינטרנט, ולגבי משכון הוא 28 שקלים ורצינו להפחית ל-15 שקלים באינטרנט.
משה גפני: מה זה רצינו?
משה גפני: זה מה שאתם מציעים עכשיו.
גלי גרוס: רצינו להוריד ל-15 שקלים וזה מה שהיה בפני הוועדה.
גלי גרוס: בדיון המקביל בוועדת החוקה ביקשו להתאים את זה לעלויות של עיון בנסח טאבו ולכן זה הורד מ-15 שקלים ל-10 שקלים וכן הבאנו בפני הוועדה תיקון.
גלי גרוס: אנחנו גם רוצים אחידות וזאת מלכתחילה הייתה אחת הסיבות שהגענו לכל העניין הזה.
גלי גרוס: אנחנו רוצים גם כאן לעשות את התיקון מ-15 שקלים ל-10 שקלים.
גלי גרוס: תיקון נוסף נעשה גם לגבי עדכוני מדד וגם לגבי הסכומים עצמם.
גלי גרוס: בגלל שהבאנו את התקנות ב-2010, מאז היו כמה עדכונים שנבעו מהמדד של 2010 וכמובן התאמנו את התאריכים כך שעדכוני המדד יהיו רלוונטיים מ-2011 ולא מ-2010.
גלי גרוס: עשינו את העדכונים גם לגבי הסכומים של כל אחד מהשירותים וגם לגבי האגרה השנתית של שותפות כאשר גם כאן אנחנו מבקשים להתאים אותה לאגרה השנתית של חברה, שזה הפרש של משהו כמו 200 שקלים לשנה.
גלי גרוס: גם כאן עשינו את ההתאמות לעומת מה שהיה בפני הוועדה, כאשר בהקשר הזה כן חשוב לציין שאנחנו מבקשים שהתחילה של האגרה השנתית תהיה מה -1 בינואר 2012 מכיוון שבינואר 2011 כבר נשלחו שוברי האגרות וכבר התחיל כל ההליך של תשלומי האגרה השנתית.
גלי גרוס: אנחנו רוצים להתחיל את כל השינוי לגבי שנה שלמה שזה מה-1 בינואר 2012.
: הסכומים שבפני הוועדה מעודכנים לפי המדד.
משה גפני: מה שמונח עכשיו.
: עוד הערה אחת.
: לגבי נציבות, לפי מה שבדקנו אין כיום בפקודת מס הכנסה נציבות מס הכנסה ורשות מס ערך מוסף ולכן צריך לכתוב רשות המסים.
גלי גרוס: אין בעיה.
: זה בסעיף 3(ב) שבתוך תקנה 4 לתקנות השותפויות.
: עד כאן ההערות.
משה גפני: אנחנו מצביעים על תקנות השותפויות (רישום ואגרות) (תיקון), התשע"א-2010.
משה גפני: ה צ ב ע ה תקנות השותפויות (רישום ואגרות) (תיקון), התשע"א-2010 – אושרו פה אחד אנחנו מצביעים על תקנות המשכון (סדרי רישום ועיון) (תיקון), התשע"א-2010.
משה גפני: ה צ ב ע ה תקנות המשכון (סדרי רישום ועיון) (תיקון), התשע"א-2010 – אושרו פה אחד תודה רבה.
משה גפני: על סדר היום שינויים בתקציב לשנת 2011, לראשונה בשנת הכספים 2011.
משה גפני: פנייה מספר 2 ו-3 – משרד הביטחון
דניאלה פרתם: הפנייה נועדה להעביר 700 מיליון שקלים למשרד הביטחון.
יעקב אדרי: מאיפה?
דניאלה פרתם: מסעיף 45, מהרזרבות.
דניאלה פרתם: אלה רזרבות מ-2010.
פניה קירשנבאום: יש עכשיו העברות, בתקופה הזאת?
טמיר כהן: זאת הסנונית.
פניה קירשנבאום: כי אמרו עד מרץ אין העברות.
משה גפני: עכשיו מתחילות העברות.
יעקב אדרי: אני מבקש הסבר לעניין הזה.
דניאלה פרתם: זה בהתאם לסיכומים תקציביים אליהם הגענו עם משרד הביטחון.
דניאלה פרתם: הפנייה הייתה אמורה לעבור בשנת הכספים האחרונה והיא לא עברה ולכן אנחנו מעבירים אותה עכשיו.
דניאלה פרתם: לא אוכל להסביר זאת כאן.
יעקב אדרי: הבנתי.
חיים אורון: אני רואה שהכסף נלקח מהוצאות שונות, מהרזרבה לפעולות מיוחדות.
דניאלה פרתם: כן, זה מהרזרבות.
דניאלה פרתם: המקורות הם מרזרבות של 2010.
חיים אורון: מאיפה הגיע כסף לרזרבה?